NaiveNeuron/SloPal huggingface dataset:
Kuriak, Milan, poslanec NR SR (2023-03-28):
Ďakujem. Igor, slová, ktoré si vyslovil v niekoľkohodinovej rozprave, by mali počuť všetci zodpovední ľudia na Slovensku, aby sa im otvorili oči, čo tu za tri roky napáchala opozícia aj vrátane tej najnovšej opozície, ktorá odišla z demokratickej koalície, a tam, kde malo by to, málokto by predpokladal, že sa tam ocitnú poslanci zo strany SaS na, na čele so Sulíkom. Čím ďalej viac ma prekvapujú, lebo keď ich vnímam, ako, ako sa stali opozičnými poslancami, tak všetky dobré veci, všetko, čím sa akýmkoľvek spôsobom môže pomôcť ľuďom, tak sú proti tomu. Ja napríklad, čo sa týka tohto päťstoeurového príspevku, ja sa na tento návrh zákona pozerám na jednej strane aj ako na zvýšenie účasti vo voľbách, aby naozaj v týchto ťažkých časoch, aby o budúcnosti Slovenska možno na desaťročia rozhodla väčšina národa Slovenska, a ako sa rozhodnú ľudia, tak, tak sa bude vyvíjať Slovensko v ďalších spomínaných desaťročiach, ale vieme, že to bude rozhodnutie väčšiny národa. Takže ja s týmto súhlasím, ale na druhej strane vidím hlavne v prospech tých, v tom päťstoeurovom príspevku, v tom, že v tejto ťažkej dobe pomôžeme ľuďom, že tie peniaze nepôjdu do vrecák oligarchov, nejakým mafiánom, ale pôjdu, pôjde mu... pôjdu každému dospelému občanovi našej republiky a, a možno aj vďaka tomu príspevku si mnohí možno prvýkrát budú môcť dovoliť... (Prerušenie vystúpenia časomerom.)
Hrnko, Anton, poslanec NR SR (2017-04-04):
„... dospel k záveru, že predmetné rozhodnutie prvostupňového správneho orgánu je nezákonné, a v takomto znení nemalo byť vôbec vydané...“ (Prerušenie vystúpenia predsedajúcim.)
Hraško, Igor, poslanec NR SR (2015-03-24):
Ďakujem pekne za slovo, pani predsedajúca. V rozprave nevystúpil opäť žiaden pán poslanec, preto, prosím, dajte hlasovať o tom, že sa Národná rada Slovenskej republiky uzniesla podľa § 73 ods. 3 písm. c) prerokovať tento návrh zákona v druhom čítaní.
R. Fico, predseda vlády SR: (2008-10-30):
Ďakujem veľmi pekne. (Potlesk.)
Valášek, Tomáš, poslanec NR SR (2023-10-25):
Vďaka, pán predsedajúci. Ďakujem takisto kolegom a kolegyniam za dôveru. Schôdza osobitného kontrolného výboru pre kontrolu Vojenského spravodajstva bude od zhruba 21.45 h ihneď po skončení schôdze osobitného kontrolného výboru pre SIS takisto v miestnosti č. 71. Je to tá ubytovacia časť pod Parlamentkou, ak si to viete predstaviť. Keby niečo, spojte sa so mnou, pomôžem to nájsť. Vďaka.
Šeliga, Juraj, podpredseda NR SR (2020-09-17):
Ďakujem pekne. Pani poslankyňa, fotečky, keď bude prerušené rokovanie. Pán poslanec Svrček máte doplňujúcu otázku na pána ministra? Stlačte, prosím vás, prihlásenie sa do rozpravy. Už máte, nech sa páči.
Andrejuvová, Anna, poslankyňa NR SR (2022-10-20):
Ďakujem pekne. Pán kolega, ty si hovoril, že štát má pomáhať a podľa mňa práve tento návrh zákona je tak napísaný. On má pomáhať na jednej strane ľuďom, že dostanú niečo späť, aj tým podnikateľom, aby fér podnikali, lebo tí, ktorí nepodnikajú fér, tak, samozrejme, majú výhodu oproti tým, čo podnikajú fér. A rovnako si povedal, že teraz keď človek používa karty v nejakých spoločnostiach a má nejaké výhody, že štát tak nemá fungovať, ale veď to je na dobrovoľnosti. Čiže ja nevidím problém v tom, že keď sa niekto chce prihlásiť, tak sa prihlási, keď sa niekto nechce prihlásiť, tak sa neprihlási. A hovoril si, že stačí potom zmeniť jednu vetu a text už je iný a už bude vedieť štát všetky možné dáta, ktoré z nejakého dôvodu by nemal vedieť, no ono treba text čítať tak, ako je napísaný, nie tak, ako sa zdá. Ten aktivizmus pri čítaní písaného textu niekedy býva v našej spoločnosti pomerne veľký. Čo sa týka finančnej správy, pán riaditeľ sám povedal, že ak ľudia majú falošné doklady, majú pocit, že sú také, že sa majú nahlásiť. Čiže aj štátna, finančná štátna správa vie, že tú daňovú medzeru vie znížiť a toto je jeden z nástrojov a keď si spomínal bločkovú lotériu, to je niečo úplne iné, úplne niečo iné, ako to, čo sa zavádza teraz a to len taká moja otázka, že ty si myslíš, že by štát zavádzal niečo, čo nie je efektívne? Veď on to má vyrátané, inak by to nikdy nezaviedol. A spomínal si tu ešte nejakého, nejakých kúpeľníkov a Danka, celkom som nepochopila tento súvis, lebo teda ja sa zaujímam o politiku dlhšie obdobie, ale pán minister rozprával príklad, ako by to mohlo byť, nie fakt, že to tak bude. Neviem, z čoho si to odvodil, keďže sa to môže týkať rôznych segmentov a rôznych častí. A potom už iba na konci, myslím si, že to je dobrý návrh zákona a mali by ho podporiť všetci. Ďakujem.
P. Frešo, poslanec: (2007-05-09):
Myslím si, že je to naozaj veľmi nevhodné a myslím si, že to len byrokracii prospeje, pokiaľ budeme robiť takéto zavádzanie nových pseudoúradov a osobne si myslím, že keby sme si naozaj poctivo povedali, že celé toto rušenie krajských úradov je jedna potemkinovská dedina, bola by to pravda a bolo by celkom fajn, keby sme to odmietli. Ďakujem pekne.
Rajtár, Jozef, poslanec NR SR (2017-02-09):
Ďakujem predrečníkovi za upozornenie na ten proces, kvôli ktorému, kvôli ktorému sa nedá tento návrh zákona upravovať, keďže nie je na to dostatočný čas, a to sa stalo práve pri takom zákone, ktorý pôvodne opozícia musela dodatočne mnohonásobne opravovať v parlamente, napriek tomu tá konečná verzia nebola dokonalá, a preto aj ministerstvo teraz predkladá tento návrh. A takisto je veľmi zaujímavé, že ministerstvo spravodlivosti, čo by malo byť právnické ministerstvo, nedokáže tvoriť takéto návrhy zákonov samostatne, ale musí to zadávať externým právnickým kanceláriám a ani im to nevie ani len zadať tak, aby to spravili poriadne, aby tam bolo všetko, čo tam má byť. Tieto veci ohľadne, ohľadne NDS-ky atď. sa týkajú aj ďalších agentúr, ako ARDAL, čo je agentúra na emisiu dlhu, a, a takisto, a táto ten dlh riadi permanentne, to znamená, že nebude iba teraz nejaká akcia, vďaka ktorej sa toto, keď sa opraví, tak ju bude môcť spraviť, čiže tam je aj takýto zvláštny stav od začiatku roka, v podstate odkedy platí ten zákon. No a okrem toho chcem ešte upozorniť, chcem ešte upozorniť a respektíve chcel by som vyzvať pani ministerku, aby, aby ukázala, akým spôsobom tento zákon zlepšil ten stav, ktorý tu bol doteraz. To znamená, že ako sa oznamovanie tých konečných užívateľov výhod prejavilo v praxi po zavedení tohto zákona oproti tomu predošlému stavu. Ďakujem.
Mizík, Stanislav, poslanec NR SR (2018-05-15):
Ďakujem za slovo. Tak, môj drahý rotarián Klus, tí vaši ruskí priatelia sú asi z okolia Borisa Nemcova. Aj tam už máte Rotary kluby? A vy vo svojej hlúposti chcete otvoriť tému, že by sa vzbúrenci z Donbasu mali vzdať, žeby kapitulovali. Potom všetko vyvraždia kamaráti nášho prezidenta Kisku, Porošenko a jeho batalióny. Ďakujem.
Paška, Pavol, predseda NR SR (2014-11-08):
Pán poslanec Lipšic.
Galko, Ľubomír, poslanec NR SR (2015-04-15):
Ďakujem pekne. Igor, no mňa zaujala tá tvoja veľkorysá ponuka, že v prípade, že by nejakí čestní poslanci SMER-u chceli založiť na zelenej lúke stranu, že by si im finančne pomohol. Obávam sa, musím ťa upozorniť, že na pánov, ako je pán Široký, Brhel, Poór, Výboh, nemáš. Hej, to neprebiješ, stačí si spomenúť na pána Hanzela a stačí si spomenúť na výroky, zabezpečil som tento rok 35 mil. vlastnou hlavou a budúci rok 40 mil., plus teda ďalšie veci, dohromady 75 mil., čiže musel by si ešte veľmi veľa podnikať a predávať na to, aby si vedel vôbec sa pozrieť na takýchto pánov, ktorí sponzorujú SMER. Ale inú vec som chcel povedať ešte, lebo no aj ty, aj viacerí kolegovia vo faktických poznámkach ste deklarovali, že čo urobíte, keď smeráci vlastne dokonajú tento politický proces, túto politickú vraždu, a ja poviem, čo si myslím, že sa stane. Čo sa môže stať. Dámy a páni zo SMER-u, ja si myslím, že sa môže stať, že ľudia opäť vyjdú do ulíc. A môže sa stať to, že budete chodiť po kanáloch alebo budete chodiť s ochrankou, tak potom nevyplakávajte. Potom nevyplakávajte, keď sa takéto niečo skutočne prihodí, tak buďte na to pripravení a nevyplakávajte, že ste neboli na takéto niečo upozornení. Ďakujem pekne.
Zmajkovičová, Renáta, podpredsedníčka NR SR (2014-01-29):
Pán poslanec Matovič.
Maďarič, Marek, poslanec NR SR (2011-05-18):
Ďakujem za slovo. Pán poslanec Kaník, aj z toho záveru je jasné, že vy sa držíte ako pes ježa toho presvedčenia, že Zákonník práce môže vyriešiť nezamestnanosť alebo zvýšiť zamestnanosť a dožadovali ste sa teda toho, aby som vám, aby vám niekto uviedol, kde sa zamestnávatelia vyjadrili spochybňujúcim spôsobom. Boli to, tieto informácie boli uverejnené v tlači, na internetových serveroch a z jedného vám aj zacitujem: „Ministerstvo pripravilo návrh, s ktorým nemôžeme byť spokojní, pretože sme presvedčení, že nerieši to, čo sme od neho očakávali, a to, aby sa naštartoval trh práce, aby začali vznikať nové pracovné miesta,“ vyhlásil viceprezident Republikovej únie zamestnávateľov Jozef Špirko. Špirko odkazuje vláde, že kabinet Ivety Radičovej sa môže so zásadným znížením nezamestnanosti rozlúčiť. Takže snáď vám toto, pán poslanec Kaník, postačí, že predsa len existujú aj nejakí ľudia na tej pravej strane, zamestnávatelia, ktorí pochybujú o vašom presvedčení, že Zákonník práce je práve tým nástrojom, ktorým sa zvýši zamestnanosť v tomto štáte.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 138 prítomných, 78 za, 9 proti, 48 sa zdržalo, 2 nehlasovali. Návrh sme schválili.
A. Přidal, poslanec: (2006-01-31):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách a zo znenia návrhu zákona je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a s právom Európskej únie, podľa ktorej problematika návrhu právneho predpisu nie je upravená v práve Európskych spoločenstiev ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1472 zo 16. januára podľa § 71 rokovacieho poriadku navrhujem, aby návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie a výbor pre životné prostredie a ochranu prírody. Za gestorský výbor budem navrhovať Výbor Národnej rady pre hospodárstvo, privatizáciu a podnikanie. Odporúčam tiež, aby predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní. Pán podpredseda Národnej rady, prosím, otvorte všeobecnú rozpravu.
Hrušovský, Pavol, podpredseda NR SR (2010-12-08):
Pán spoločný spravodajca sa nechce vyjadriť k rozprave. Panie poslankyne, páni poslanci, prerušujem rokovanie o tomto bode programu. Budeme pokračovať rokovaním o vládnom návrhu zákona o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona 617/2007, ktorý prerokovávame ako tlač 89. Prosím, aby z poverenia vlády Slovenskej republiky vládny návrh zákona uviedol a odôvodnil pán minister zahraničných vecí Mikuláš Dzurinda. Pán minister, máte slovo. (Rokovanie o vládnom návrhu zákona o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, tlač 89.)
Kažimír, Peter, podpredseda vlády a minister financií SR (2015-11-10):
Ďakujem veľmi pekne. Novela zákona reaguje na rozvoj finančného trhu a aktuálne potreby spotrebiteľov s dôrazom na zvýšenie transparentnosti a informovanosti spotrebiteľov. Uvedené ciele sa majú zabezpečiť zosúladením terminológie služieb na európskej úrovni a zverejňovaním porovnania poplatkov všetkých poskytovateľov platobných služieb na webovom sídle Národnej banky Slovenska. Návrhom zákona sa zavádza dokument s informáciami o poplatkoch ako predzmluvná pomôcka pre spotrebiteľov a výpis poplatkov spotrebiteľa so spoločnou európskou terminológiou, ktorou sa bude zasielať spotrebiteľovi najmenej raz ročne. Jednou z oblastí navrhovanej úpravy je stanovenie záväzných pravidiel pre presun platobného účtu, ktorými budú viazaní všetci poskytovatelia platobných služieb. Určenie postupu pre presun platobného účtu má presun platobného účtu zjednodušiť a jeho bezplatnosť má podporiť mobilitu spotrebiteľov. V súvislosti s presunom platobného účtu sa zavádza aj forma spolupráce poskytovateľov platobných služieb pri presune platobného účtu aj mimo územia Slovenskej republiky. Dôležitou súčasťou návrhu zákona sú dva typy platobných účtov, a to platobný účet so základnými funkciami a už existujúci základný bankový produkt. Vytvorením platobného účtu so základnými funkciami pre každého s riadnym pobytom v Európskej únii bez diskriminácie a bez príjmového testu sa významne posilní prvok finančnej inklúzie, pričom podrobnosti ustanoví vyhláška Ministerstva financií Slovenskej republiky. Novelizáciou tzv. základného bankového produktu sa prihliada na nízkopríjmové skupiny obyvateľstva. V nadväznosti na uvedený produkt sa upraví aj vyhláška ministerstva financií k rozsahu bankových služieb tohto platobného účtu. Oba uvedené opatrenia nadväzujú na tzv. sociálny balíček vlády Slovenskej republiky. Návrh zákona bol prerokovaný vo výboroch Národnej rady so schválenými pozmeňujúcimi a doplňujúcimi návrhmi. Pozmeňujúce návrhy sa týkajú najmä zrušenia možnosti požadovať od spotrebiteľa úhradu poplatkov alebo iných nákladov v súvislosti s vypovedaním rámcovej zmluvy, v ďalšom ide o zavedenie povinnosti pri poskytovateľoch vykonať tzv. vnútorný prenos z účtu, teda v rámci jednej banky, bezodkladne a bezodplatne. Ak si teda chce niekto transformovať svoj účet napríklad na účet so základnými funkciami v rámci banky aj s ponechaním pôvodného čísla účtu. Toľko na úvod, dámy a páni, ďakujem.
Hlina, Alojz, poslanec NR SR (2014-02-06):
Pani predsedajúca, ja vám to skúsim odcitovať. Pán premiér dneska o 14.00 hodine povedal...
Kuffa, Štefan, poslanec NR SR (2015-03-13):
Investičné stimuly deformujú podnikateľské prostredie vždy, ak jedných zvýhodňujú pred druhými, a toto je obrovský problém. Ono väčšinou je to tak, že tie veľké podniky dokážu dokonca – a to nielen u nás, ale aj vo svete – tak aj pritlačiť vládu a ktorúkoľvek vládu a priam vydierať. Presne tak, ako si to, pán kolega, rozprával, že ak teda tie stimuly majú byť, tak mali by sme pozerať na tie rozdiely v rámci regiónov našej krajiny, ktoré sú naozaj neraz veľmi veľké. Sú, aj pre pána ministra to adresujem, sú regióny na Slovensku, ktoré sú veľmi chudobné a naozaj tí ľudia tam nemajú prácu a hrozí vyľudnenie. Máme také oblasti na Slovensku, čo aj mňa veľmi mrzí a sú to nádherné regióny Slovenska. Tam ak by bol ten stimul, myslím si, že nemal by som s tým nejaký veľký problém, avšak to, čo sa veľakrát ako deje, práve tí, ktorí, ja osobne si myslím, že by to potrebovali najmenej, tak dostanú najväčší balík peňazí. Ak sú to živnostníci a drobní podnikatelia, tak možno ten príspevok na vytvorenie nového pracovného miesta je proste niekedy až minimálny oproti tomu, ktoré dostane teraz investičný stimul veľký podnik, ktorý, hej, len udrží tie pracovné miesta. Samozrejme, tiež nie, nebolo by dobré, ak by trebárs taký možno veľký podnik v regióne padol. A keď sa tam zamýšľame možno nad tou podporou, ale tak ako to, kolega, si spomenul, že ak teda jedným ten príspevok dávame a druhým nedávame, tak deformujeme to podnikateľské prostredie, lebo potom sú naozaj zvýhodňovaní jedni pred druhými, čo zase nie je dobré. Ďakujem.
O. Nachtmannová, poslankyňa: (2007-02-02):
A nikto sa predsa nechystá, nikdy sme to nehovorili, že chceme rušiť druhý kapitalizačný pilier. Toto tu predsa nikto nepovedal. Hovorí sa stále o zdokonaľovaní. Pani kolegyňa poslankyňa Tóthová to pred chvíľočkou podrobne tiež rozoberala. Prečo nemôžeme urobiť spoločne všetko pre to, aby sme v tom dôchodkovom sporení dosiahli vami spomínané win win.
Krajčí, Marek, poslanec NR SR (2024-02-27):
Ďakujem veľmi pekne za slovo. Julo, vynikajúce vystúpenie, výborne si to zhrnul. Naozaj ľuďom v uplynulom období šli stovky miliónov eur a tento štát sa o nich staral a práve preto aj reálna kúpyschopnosť obyvateľstva vzrástla. Rodiny sa na Slovensku majú lepšie ako, by som povedal, rodiny v okolitých krajinách Vyšehradskej štvorky práve kvôli tomu, že predchádzajúca vláda sa vzorne starala. O tom je nakoniec aj tento návrh zákona, aby sa pokračovalo v tejto prorodinnej politike a aby rodiny mali dostatok financií, samozrejme, najmä na výchovu detí, pretože tá demografická krivka je veľmi vážna, Slovensko vymiera a my potrebujeme sa dlhodobo zamerať na to, aby sa rodiny nebáli mať deti. Ekonomický dôvod je ten najdôležitejší dôvod, pre ktorý rodičia zvažujú, či budú alebo nebudú mať ďalšie dieťa. A tento návrh zákona nielen to, že to rodinám uľahčuje, ale zároveň naozaj zrušuje tú diskrimináciu, alebo nie zrušuje, zlepšuje ten pomer diskriminácie, ktorý tu matky po tom, ako nastupujú do zamestnaní, keď sa starali o svoje deti, majú. Takže opäť, my chceme len nechať matkám, ktoré sa starajú o deti, to, čo si zarobili. A myslím si, že tento štát by sa mal k tomu postaviť tak, že áno, to, čo si tieto ženy zarobia, nechajme im, neberme im to v daniach. Práve preto si myslím, že toto je veľmi dôležité, aby sme tu pochopili všetci naprieč celým politickým spektrom a postarali alebo mysleli na budúcnosť Slovenska. Ďakujem.
Kollár, Boris, predseda NR SR (2021-05-10):
Teraz odovzdávam slovo pánovi poslancovi Pčolinskému ako predsedovi poslaneckého klubu SME RODINA. Nech sa páči, pán poslanec, máte slovo.
B. Bugár, podpredseda NR SR: (2003-06-20):
Ľ. Navrátilová, poslankyňa: Ja s nemým úžasom tu počúvam niečo o trestnoprávnej zodpovednosti a mám len jednu otázku, ktorá sa týka môjho predrečníka. Mám tomu rozumieť tak, že tá vyhrážka, ktorá tu bola, že sem nastúpia noví ľudia a zúčtujú s nami, znamená to nový prevrat? Lebo podľa mňa toto by malo mať trestnoprávnu zodpovednosť. Ďakujem.
P. Paška, predseda NR SR: (2008-09-18):
(Hlasovanie.) 137 prítomných, 97 za, 21 proti, 19 sa zdržalo. Máme súhlas, pán spravodajca, budeme hlasovať o návrhoch.
Grendel, Gábor, podpredseda NR SR (2022-10-19):
Ďakujem veľmi pekne. Otváram rozpravu, do ktorej som dostal jednu písomnú prihlášku, od pána poslanca Mariána Viskupiča z poslaneckého klubu SaS. Ale ešte teda pred ním vystúpi pán poslanec Peter Kremský ako spravodajca. Nech sa páči, pán poslanec, máte slovo.
Fronc, Martin, poslanec NR SR (2014-02-07):
No, len krátka reakcia. Žiaľbohu, takto to u nás funguje. Keď som kúpil k svojmu domu malý kus pozemku vlani a išiel som platiť obecné dane, tak som ja musel preukazovať, že som nadobudol, i keď obec má kataster, všetko a chcel som platiť, musel som preukázať, že som nadobudol majetok. Ja pokladám takéto ustanovenia rovnako za choré a zbytočné trápenie ľudí. Ďakujem.
Žiga, Peter, podpredseda NR SR (2024-09-26):
Pani poslankyňa Plevíková.
Budaj, Ján, dočasne poverený minister životného prostredia SR (2023-03-15):
Dámy a páni, veľmi si vážim túto rozpravu. Naozaj všetky podnety som si zapísal, budeme diskutovať pred druhým čítaním a len na okraj, nechcem meritórne reagovať, ale, pán Karahuta, tieto radikálne liberálne názory, o ktorých ste hovorili, majú svoje hranice a tou hranicou je verejný záujem. To rešpektuje aj liberálna strana Sloboda a Solidarita a som presvedčený, že na tomto sa zhodneme aj my. Verejný záujem sa častokrát ignoroval a niektoré regióny sú jak choré územia. Zničené ekologicky, zničené nedostatkom vody, zničená pôda. Vy to dobre viete, štát preto aj práve z iniciatívy vašej strany SME RODINA priniesol zásadnú zmenu stavebnej legislatívy, ktorá odňala obciam množstvo právomocí, a ja plne súhlasím, že pri, pri krajinnom plánovaní, ak tam bude, bude možné, dokomponujme spoločnými silami účasť obcí a ich postoj, ale tento zákon je svojím spôsobom vynútenou reakciou na zákon vašej strany. Na obrovskú reformu stavebnej legislatívy, obrovskú, aká tu nebola od novembra ´89, ktorá výrazne ohrozuje verejný záujem, pokiaľ by nebola dokončená. Toto je dokončenie a je to plne dohodnuté, pán Karahuta, s predkladateľom tejto stavebnej legislatívy, vaším kolegom zo strany, pánom Holým. Ale chápem to, chápem to vaše vystúpenie naozaj v tom najlepšom slova zmysle ako snahu nájsť nedostatky v dobrom, aby sme ich odstránili, a u mňa máte vždy otvorené dvere pred druhým čítaním, veľmi rád umožním, aby sme tieto nedostatky odstránili, pokiaľ naozaj reálne napríklad v tých vyhláškach ste ich objavili. Ešte raz vás uisťujem, že zákon o krajinnom plánovaní nie je žiadny gold-plating, nie je to kapric ministerstva životného prostredia a nie je to ani len dôsledok plánu obnovy, aj keď musím povedať, že plán, plán obnovy je naša spoločná, v istom zmysle aj opozičná výzva, ide o obrovské peniaze, a v tomto prípade vyše 800 miliónov. Áno, netreba, netreba nadužívať tento čas pred druhým čítaním, verím, že aj s pani Zemanovou, s pánom Dostálom, s pánom Karahutom nájdeme spoločnú reč a zákon dostaneme do stavu, aby boli spokojní čo najviac poslancov Národnej rady.
Horváth, Zoltán, poslanec NR SR (2011-09-14):
Ďakujem pekne za slovo. Veľmi stručne skonštatovať chcem len, že vystúpilo v rozprave šesť poslancov Národnej rady. Komentovať, samozrejme, ich vystúpenia nemienim, nakoľko ani nie sú tu, ani nemôžem reagovať, nechcem teda, pokiaľ nie sú tu. A boli podané dva procedurálne návrhy. Prvý podala pani poslankyňa Tomanová, aby sa nepokračovalo v rokovaní, a druhý pán poslanec Ondruš – vrátiť na dopracovanie. Toto je k vystúpeniam. A na margo pani Košútovej, ktorá vyzvala, to predpokladám, že adresovala na moju adresu ako spravodajcu, aby sme dnes o takomto rozsiahlom pozmeňujúcom návrhu nehlasoval, nemôžem s tým súhlasiť. Tento pozmeňujúci návrh už včera bol v laviciach rozdaný. Takže ešte aj lehoty boli dodržané. Ďakujem pekne.
M. Číž, podpredseda NR SR: (2006-12-13):
Nech sa páči, pani poslankyňa. Ešte prepáčte, pani poslankyňa, mám pripomienku k návrhu pani poslankyne Laššákovej. Pýtam sa, či je všeobecný súhlas s takto zaradenými bodmi programu, ktoré máte v lavici. (Všeobecný súhlas.) Pokiaľ áno, veľmi pekne ďakujem. Nech sa páči, slovo má pani poslankyňa Lucia Žitňanská.
I. Andruskó, poslanec: (2010-02-09):
Pán predseda, prosím, dajte hlasovať o tomto návrhu.
Hrnčiar, Andrej, doterajší podpredseda NR SR (2020-03-20):
Pán poslanec Ján Oravec.
Beblavý, Miroslav, poslanec NR SR (2018-10-22):
Ďakujem, pán predseda, za slovo. Ja budem stručný, pretože ide o návrh, ktorý nie je na pôde tejto snemovne prvýkrát, ale je to návrh mimoriadne dôležitý, ktorý predkladáme práve preto. Je to návrh o hmotnej zodpovednosti verejných funkcionárov. Ja myslím, že koncept hmotnej zodpovednosti je medzi aj všeobecnou verejnosťou a osobitne poslancami známy, takže detailne netreba vysvetľovať. Ide o znášanie hmotnej finančnej zodpovednosti za porušenie zákona verejných funkcionárov, ak spôsobia škodu nám všetkým. Chcem zdôrazniť, že prijatie tohto zákona je v programovom vyhlásení vlády, aj teda v tom pôvodnom, aj v tom recyklovanom z jari tohto roku. Už minulý rok bol v legislatívnom pláne úloh vlády, ale napriek tomu sme doteraz tento zákon nevideli. My sme dali čas ministrovi vnútra, pardon, ministrovi spravodlivosti Gálovi, aby ho predložil aspoň do pripomienkového konania. On tak dodnes nespravil, a preto v tomto verejnom tlaku pokračujeme predložením nášho vlastného návrhu. Chcem zdôrazniť teda, že je to návrh, ktorý je predmetom aj vládnej priority, ale vládna koalícia túto prioritu za dva a pol roka nebola schopná dostať ani len do pripomienkového konania, a preto tak konáme my. Ďakujem.
Laššáková, Jana, podpredsedníčka NR SR (2012-06-22):
Ďalej v rozprave vystúpi pán poslanec Beblavý. Nech sa páči, pán poslanec, máte slovo.
Šebej, František, poslanec NR SR (2011-05-27):
Ďakujem za slovo, pán predsedajúci. Kolegovia, nemá veľký zmysel, aby som sa pokúsil zhrnúť a dať do nejakého systému všetko, čo tu bolo povedané. Prakticky sa nevyskytol ani jeden diskusný príspevok, či už to bolo k textu vyhlásenia zo zahraničného výboru, alebo z dielne Slovenskej národnej strany, ktorý by deklaroval, že nie je mať z čoho obavy. Takýto diskusný príspevok... (Prerušenie vystúpenia predsedajúcim.)
Krajniak, Milan, poslanec NR SR (2017-12-06):
Pán poslanec Číž, povedali ste, že ste tu dnes očakávali búrlivý intelektuálny kvas. Aj ja som ho tu dnes očakával, len, žiaľ, potom prehovoril pán poslanec Blaha. (Smiech v sále.)
Rošková, Ľubica, poslankyňa NR SR (2015-05-14):
Pán predseda, dajte, prosím, hlasovať o návrhu zákona ako o celku v znení schválených a doplňujúcich návrhov s odporúčaním gestorského výboru schváliť.
S. Janiš, poslanec: (2005-06-22):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, po rozprave odporučím Národnej rade, aby nepokračovala v rokovaní o tomto návrhu zákona. Pán predsedajúci, to je všetko, otvorte rozpravu.
Hrnčiar, Andrej, podpredseda NR SR (2018-05-17):
Nech sa páči, pani ministerka.
Petrák, Ľubomír, poslanec NR SR (2017-06-13):
Ďakujem pekne, pán podpredseda. V rozprave nebol podaný žiaden procedurálny návrh. Prosím preto, dajte hlasovať o tom, že Národná rada prerokuje tento návrh zákona v druhom čítaní.
B. Bugár, podpredseda NR SR: (2005-10-26):
Ľ. Navrátilová, poslankyňa: Ďakujem za slovo. Pani kolegyňa, mne by ani nepostačovalo ani 150-percentné krytie rezervného fondu, čo sa týka škôd správcovských spoločností. Podľa mojej mienky zásadná chyba je v tom, že je porušené pravidlo, že kto kontroluje, ten zodpovedá. Ak štát kontroluje fungovanie správcovských spoločností, prečo ho majú garantovať svojimi financiami poistenci Sociálne poisťovne. To je na hlavu postavené od začiatku, túto povinnosť na seba musí prevziať štát. Ako k tomu prídu poistenci, ktorí platia napríklad nemocenské poistenie, že z ich nemocenského poistenia, ktoré je prebytkové, budú sanované straty správcovských spoločností, to je proste úplne mylný princíp. A druhá vec, čo sa týka takzvanej opravy invalidných dôchodkov. Pani kolegyňa, viete dať ruku do ohňa za to, že tá nová príloha č. 12 už odstráni tieto nedostatky? Lebo ja neviem, či zlomený kĺb má mať 10 bodov alebo 30 bodov, ja neviem, ako za to zahlasujem, a určite budeme žiadať o osobitné hlasovanie, pretože tu sme mali mať nejaké stanovisko nejakých lekárov, ktorí nám garantujú, že je to urobené dobre. Ani jeden z nás nie je medicínsky polyhistor, aby od duševných porúch až po, ja neviem, naozaj tie zlomeniny nôh alebo amputácie nôh vedel ohodnotiť stratu schopnosti vykonávať zárobkovú činnosť. V tom ja vidím celý problém tejto novely. Ďakujem. (Potlesk.)
Kollár, Boris, predseda NR SR (2022-09-30):
S ďalšou faktickou poznámkou vystúpi pán poslanec Kamenický, nech sa páči.
Baránik, Alojz, poslanec NR SR (2022-10-18):
... teraz zachovali, sa jeden muž, jeden slušný človek nechová. Čiže pohŕdavo, povýšenecky, vy ste jeden zakomplexovaný primitív. A toto si schovajte, čo, čo tu predvádzate v parlamente. Chovajte sa slušne a robte niečo pre Slovensko. Nie len preto, aby ste boli na nejakej kandidátke nejakej fašistickej strany znovu zvolení. (Potlesk.)
Blanár, Juraj, podpredseda NR SR (2023-02-07):
Dve faktické poznámky na vaše vystúpenie. Pán poslanec Eduard Kočiš, nech sa páči.
P. Paška, predseda NR SR: (2008-11-06):
(Hlasovanie.) 125 prítomných, 115 za, 9 sa zdržalo, 1 nehlasoval. Tieto návrhy sme schválili.
Ďuriš Nicholsonová, Lucia, podpredsedníčka NR SR (2019-02-05):
Osem faktických poznámok na vaše vystúpenie. Končím možnosť prihlásiť sa. Pán poslanec Heger.
Tomáš, Erik, poslanec NR SR (2021-10-06):
Matúš, Igor Matovič dobre vedel, prečo hovoril o tej straníckej knižke, že už nemôže byť len stranícka knižka nejakou podmienkou pre vstup do štátnej správy, lebo OĽANO má asi toľko straníkov, že sa všetci zmestia do výťahu. Ale v každom prípade on ten princíp tzv. našich ľudí povýšil na úplne inú úroveň, na piedestál, pretože teraz podľa nich je ten správny profesionálny úradník ten, ktorý sa stotožní, ako si správne povedal, s cieľmi a zámermi tejto vlády. Ak by toto začali húfne robiť naozaj úradníci, tak potom pánboh pomáhaj tejto krajine!
P. Hrušovský, podpredseda NR SR: (2002-05-29):
(Hlasovanie.) 113 prítomných, 49 za, 4 proti, 56 sa zdržalo, 4 nehlasovali. Pozmeňujúci návrh pod bodom 5 poslanca Mesiarika sme neschválili. Pristúpime k hlasovaniu o návrhoch, ktoré podal v rozprave pán poslanec Šepták. M. Mesiarik, poslanec: Pán podpredseda, keďže ide o problém, ktorý súvisí spolu, navrhujem, aby sme hlasovali alebo dali hlasovať spoločne o bodoch 1 až 5. (Hlasy v pléne.)
Jurinová, Erika, podpredsedníčka NR SR (2013-10-25):
Kľud, dobre, ešte raz, ako to bolo, pán Šuca? Len som zaregistrovala, že sa tam niečo premenilo, ale počet zostal ten istý. (Reakcia z pléna.) Neviem to posúdiť. Necháme to tak naozaj, to by sme museli pozrieť záznam. Pán poslanec Fecko.
B. Bugár, podpredseda NR SR: (2002-06-18):
Pán poslanec, podľa rokovacieho poriadku každý poslanec má právo podať námietku. My hlasujeme o jeho námietke. Ak prijmeme jeho námietku... (Reakcia z pléna.)
Laššáková, Jana, podpredsedníčka NR SR (2012-09-13):
Pán poslanec Matovič, nie je prítomný. Chcete reagovať, pán poslanec, na faktické poznámky? Nech sa páči.
Pado, Martin, poslanec NR SR (2010-08-06):
Ďakujem pekne za slovo, pán predsedajúci. Pani poslankyňa, ak dovolíte, ja k vášmu vystúpeniu, tri poznámky krátke. Ste hovorili o, strašili ste ľudí, že schválime vek odchodu do dôchodku 70 rokov, neviem, odkiaľ ste to nabrali. Ale možno, že tu sme s kolegom rozprávali, že možno by bolo dobre, keby ste prišli ešte s iným návrhom alebo s niečím iným, čo viete, že chceme urobiť. Tak zo žartu sme si vraveli, že možno by bolo dobré zaviesť termín R plus jedna. Odchod do dôchodku, rok po smrti. A tým vystrašíte úplne všetkých. Je to obyčajné bohapusté táranie. Nič iné. A pani poslankyňa, vy ste spomínali rozdiel alebo ste sa snažili navodiť a urobili ste dve definície rovnakého množstva vody v pohári, poloplný a poloprázdny. Ja chcem upriamiť vašu pozornosť na iné dve veci. Na rozdiel medzi kradnutím a rabovaním. Vy ste hovorili o tom, aj vy, aj vaši kolegovia stále hovoríte o tom, ako sa za Dzurindových vlád na Slovensku kradlo. A ja hovorím, že za vašej vlády sa na Slovensku rabovalo. Rozdiel medzi kradnutím a rabovaním je ten, ja tvrdím, že sa nekradlo, ale rozdiel medzi kradnutím je ten, že niekto niečo ukradne a bojí sa, to je malý zlodejíček. A rabovanie, to je bohapusté rabovanie, ničenie v priebehu dňa, za bieleho dňa, a to sa stalo za vašej vlády. Ďakujem pekne.
J. Paška, poslanec: (2008-04-02):
Pán poslanec Fronc, no, nemôžem si pomôcť, ale niektoré postoje, ktoré ste prezentovali najmä svojím vystúpením ešte na začiatku tejto rozpravy sa mi zdali byť také liberálne, že, myslím si, boli nezlučiteľné s filozofiou konzervatívnej politickej strany. Je to  môj subjektívny dojem. Možnože, keby sme si ich navzájom vysvetlili, tak by sa ukázalo, že neboli myslené, tak ako boli povedané, ale možno som ich nepochopil, tak ako ste ich vy mysleli. No a čo sa týka tých ustanovení, ktoré sú v zákone. No áno.  Treba si uvedomiť, že päťpercentná klauzula vychádza z toho, že dnes vieme  štatisticky povedať, že určité percento osôb má mimoriadne nadanie pre určitý druh činnosti pre hudbu, výtvarné umenie a tak ďalej. Takže ak sa niektoré vecné štatistické údaje premietnu do normatívov ako usmernenia, tak je to odraz reality, odraz skutočnosti, a preto hovorím, že aj tento zákon ako taký je vecný a snaží sa reagovať na súčasný stav tak, aby vytvoril podmienky na čo najlepšie fungovanie vzdelávacieho systému a... (Prerušenie vystúpenia časomierou.)
Blanár, Juraj, podpredseda NR SR (2023-06-13):
Pán poslanec Antal s faktickou poznámkou.
Kamenický, Ladislav, poslanec NR SR (2012-12-05):
Pán predseda, teraz môžeme pristúpiť k hlasovaniu o pozmeňujúcom návrhu, ktorý podal pán poslanec Martvoň.
Holeva, Viliam, poslanec NR SR (2012-09-28):
Pani predsedajúca, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet, výboru pre hospodárske záležitosti, výboru pre verejnú správu a regionálny rozvoj a Výboru Národnej rady Slovenskej republiky pre sociálne veci. A aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2020-12-04):
Želá si záverečné slovo pán spravodajca? Nech sa páči.
M. Hort, podpredseda NR SR: (2009-03-11):
Slovo má teraz pán poslanec Pavol Frešo, nech sa páči.
Danko, Andrej, predseda NR SR (2017-04-07):
Je, je pravda, že podľa rokováku môže jeden spravodaj, jeden, jeden spravodajca. Tu už vystúpil, áno, spravodajca? (Reakcia z pléna.) Áno, je to tak. (Reakcie z pléna.) Ospravedlňujem sa, keďže vystúpil už pán spravodajca. Tak nech sa páči, pani poslankyňa Verešová.
Szőllős, Ján poslanec NR SR (2023-05-18):
Ďalej budeme hlasovať o pozmeňujúcom a doplňujúcom návrhu pána poslanca Mičovského. Dajte, prosím, hlasovať o tomto pozmeňujúcom a doplňujúcom návrhu.
Číž, Miroslav, podpredseda NR SR (2015-02-04):
Páni poslanci, mám, ak to náhodou nie je nachystané a že naozaj chcete diskutovať, hovorí a prednáša pozmeňujúci návrh zákona, ktorý žiada vložiť do toho, aby, a musí ho prečítať. Už nechápem, o čom tu rozprávate. (Reakcia z pléna.) Vážené kolegyne, ako predsedajúci som teda, keďže cítim nejaké, nerozumiem vám, ak sú nejaké, akákoľvek pochybnosť, požiadať o výklad rokovacieho poriadku a budem apelovať na kolegov, aby hlasovali za to, na ústavnoprávny výbor, ale nezosmiešňujte to rokovanie, vážené kolegyne, kolegovia, ide o vážnu vec. Veľmi pekne vám ďakujem za porozumenie. Pokračujte, prosím, pán poslanec.
Stuška, Michal, poslanec NR SR (2024-04-17):
Ďakujem pekne. Pán predsedajúci, dajte, prosím, hlasovať o tom, že Národná rada berie Výročnú správu o členstve Slovenskej republiky v Európskej únii za rok 2023 na vedomie.
Bugár, Béla, podpredseda NR SR (2016-09-23):
Na vystúpenie pána poslanca s faktickými poznámkami dvaja. Končím možnosť sa prihlásiť do faktických. Pán poslanec Sopko, nech sa páči.
Cigániková, Jana, poslankyňa NR SR (2020-04-02):
... keby, keby sedela, nepovedala som, že sedí, pozor, hej. A ja to nehovorím ani preto, ja si nejdem tieto vaše ideologické vojny, vy to možno niektorí dobre viete, vôbec nejdem, pre mňa komunizmus sic ako fašizmus, to je jedno. Ja to nehovorím preto, ale ja to hovorím preto, že vyžadujete slušnosť, a aj keď sem príde nový kolega, ktorý naozaj, však akože nebolo to že osobne a teraz do krvi (reakcia z pléna), tak ale vy sa v tom nájdete (ruch v sále) a idete naňho útočiť. Spomeňte si, keď ste tam sedeli vy prvýkrát, nie je to ľahké takto vystúpiť, asi ho to úprimne hnevá, asi to nie je zlý človek. Tak možno keď chcete slušnosť, tá reakcia by tiež mohla byť trošku slušnejšia. To je všetko, čo som chcela povedať. Pán Šefčík, ďakujem za vystúpenie. (Potlesk.)
Laurenčík, Milan, podpredseda NR SR (2022-02-11):
Na vaše vystúpenie štyri faktické poznámky. Končím možnosť prihlásiť sa. Ako prvý vystúpi pán poslanec Tomáš Taraba. Nech sa páči.
Štefunko, Ivan, poslanec NR SR (2024-05-14):
Každopádne si my vieme predstaviť, že ohrozenie vykurovacej sezóny, ktorá má byť niekedy začiatkom, ktorá má začať niekedy začiatkom októbra alebo novembra, treba riešiť. Problém je v tom, že s touto, s touto záležitosťou alebo s touto reguláciou nastávajú iné problémy. Tie iné problémy sa týkajú oveľa-oveľa väčších právomocí ÚRSO. A keď si povieme do detailov, že čoho to presne sa týka, tak napríklad to, že niektoré subjekty do budúcnosti budú môcť mať odobraté, ja neviem, napríklad svoje zdroje ekonomickej činnosti, respektíve svoje zdroje príjmov. To znamená, že bude narušené slobodné podnikanie subjektov, ktoré do veľkej miery investovali do svojich technológií, do svojej obchodnej stratégie, a tak ďalej. A keď niektoré ekonomické subjekty nebudú dostatočne poslúchať vládnu moc, tak sa im stane, že na základe tohto návrhu, ktorý máme pred sebou, sa im môže odobrať ich podnikanie, alebo teraz to hovorím akože obrazne, ale v zásade sa im môže zhoršiť ich podnikanie. Myslíme si, že keď chcete riešiť problém v jednom meste, mali by ste to vyriešiť autoritou vlády, respektíve používať na to súdy, a nie zmenou niečoho, čo tu je dlhodobo zaužívané, nejaké vzťahy medzi dodávateľmi tepla, respektíve obcami alebo klientami. A to je to, čo proste vyčítame, že táto vláda podľa nás nemá ozajstnú hospodársku víziu, ale vždycky len niečo capká a rieši na poslednú chvíľu. Pripomínam, že pred dvoma-troma týždňami sme tu mali iný zákon, ktorý v zásade reguloval ÚRSO, a teraz o dva týždne máme ďalší, ktorý v zásade dáva ďalšie právomoci Úradu pre reguláciu sieťových odvetví. A to ešte nerátam, že o niekoľko týždňov nás budú čakať ďalšie návrhy, respektíve tlačové, tlačové vyhlásenia ohľadom dostavby jadrových elektrární alebo povedzme blokovania prístupu poskytovateľov obnoviteľných zdrojov do siete, a to si myslíme, že je vlastne súčasťou jednej veľkej, jedného veľkého ťaženia voči, nazvime to, energetickému štandardu, ktorý sa vytvára všade inde v Európe. To znamená, že konkurencia medzi dodávateľmi energií, preferencia zelených zdrojov a, samozrejme, myslenie na zelenú transformáciu. Na Slovensku to robíme podľa nás presne naopak a budeme sa snažiť, aby sme voči tomu nejakým spôsobom konali a zabránili, či už verejnými vyhláseniami, alebo rôznymi kontrolami, ktoré nám ako poslancom, respektíve politickej strane prináležia. Takže my budeme hlasovať proti tomuto zákonu a verím, že odborná verejnosť sa ešte viac vyjadrí na svojich vlastných tlačovkách, respektíve svojimi vlastnými hlasmi. Ďakujem veľmi pekne. (Potlesk.)
Glváč, Martin, podpredseda NR SR (2017-02-02):
Nakoľko tento bod bola informácia o rozhodnutiach a mal referovať predseda, myslím si, že tento procedurálny návrh je bezpredmetný. Takže vyhlasujem päťminútovú prestávku. (Krátka prestávka.) (Po prestávke.)
Pčolinský, Peter, podpredseda NR SR (2023-05-24):
Ďakujem pekne. Teraz dávam slovo pani spravodajkyni z gestorského výboru pre zdravotníctvo poslankyni Anne Záborskej.
Laurenčík, Milan, podpredseda NR SR (2020-12-03):
Ďakujem, pán poslanec. V tom paragrafe sa píše, že Národná rada musí vyhlásiť túto interpeláciu za naliehavú, takže zrejme pri hlasovaní, pri hlasovaní budeme musieť odhlasovať, že táto interpelácia je naozaj naliehavá a určíme lehotu, ktorá nesmie byť kratšia ako 15 dní. Ja sa pýtam teraz členov vlády, či niektorí z nich chce odpovedať na interpelácie poslancov teraz ihneď? Nie je tomu tak, preto vás zároveň chcem požiadať, aby ste podľa zákona o rokovacom poriadku svoju odpoveď na interpelácie dali poslancom aj písomne, a to v stanovenej lehote do 30 dní. Vyhlasujem tento bod programu za skončený. Vážené panie poslankyne, vážení páni poslanci, budeme pokračovať v popoludňajšom rokovaní siedmeho dňa 18. schôdze Národnej rady Slovenskej republiky v prerušenej rozprave v druhom čítaní o vládnom návrhu ústavného zákona, ktorým sa mení a dopĺňa ústava (tlač 270). Prosím pani ministerku spravodlivosti Máriu Kolíkovú, aby zaujala miesto určené pre navrhovateľov a spravodajcu z ústavnoprávneho výboru pána poslanca Ondreja Dostála, aby zaujal miesto určené pre spravodajcov. Pani ministerka už ide, tak jej necháme chvíľku čas. Ďalším v poradí z písomne prihlásených rečníkov do rozpravy je poslanec Ján Podmanický. Skúste mi technici, prosím vás, nahodiť tabuľku celú, lebo pán poslanec Podmanický tu zrejme nie je. Panie poslankyne, páni poslanci, chvíľku strpenia, technický problém máme, ale už to bude. Sme mali na tabuli zoznam prihlásených rečníkov, ktorí boli prihlásení do rozpravy písomne. Poprosil by som teda pána poslanca Jána Podmanického, ktorého však v sále nevidím, takže stráca poradie, teraz teda odovzdám slovo pánovi poslancovi Milošovi Svrčekovi, ktorý je prihlásený do rozpravy písomne. Pán poslanec Miloš Svrček nie je v sále, stráca poradie. Ďalšou písomne prihlásenou je pani poslankyňa Petra Hajšelová, ktorá nie je v sále, stráca poradie. Ďalším písomne prihláseným je pán poslanec Tomáš Taraba, ten nie je v sále, stráca poradie. Ďalším písomne prihlásený je pán poslanec Robert Fico, ten je v sále. Pán poslanec Fico sa teraz vzdáva svojho poradia v rozprave aj možnosti vystúpiť ako písomne prihlásený. Teraz nasledujú rečníci, ktorí už stratili raz poradie, takže znova vyzývam pána poslanca Jána Podmanického, aby sa ujal slova, keďže nie je v sále, stratil poradie nadobro. Ďalším poslancom je pán poslanec Miloš Svrček. Pán poslanec Miloš Svrček je tu? Už je tu pán poslanec Miloš Svrček. (Reakcia z pléna.) Takže pán, pán minister, potom ako vystúpi pán poslanec Miloš Svrček, tak vám. (Reakcie z pléna.) Prosím? Môže kedykoľvek, ja viem. V zmysle rokovacieho poriadku požiadal o možnosť vystúpiť v rozprave pán minister Milan Krajniak, ktorému teraz odovzdávam slovo. Nech sa páči, pán minister. (Pokračovanie rokovania o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 270.)
Urban, Miroslav, poslanec NR SR (2021-10-22):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-06-30):
Pán poslanec Mičovský, môžete reagovať na faktické poznámky.
Zmajkovičová, Renáta, podpredsedníčka NR SR (2012-05-04):
S reakciou pán poslanec Mihál.
Pivková, Alexandra, poslankyňa NR SR (2020-05-14):
Ďakujem pekne za slovo. Ja by som len chcela na pána Dostála v tej časti v súvislosti so vznikom ministerstva, nového ministerstva, nevzniesol nejaké veľké výhrady, len by som chcela teda dať do pozornosti, prečo skrátené a prečo je to potrebné možno takýmto spôsobom o tejto časti zákona rokovať. Vieme všetci, ktorí robíme v samospráve, alebo tí, ktorí sú prijímateľmi fondov, že skúsenosti z čerpania eurofondov jednoznačne ukazujú na vážne nedostatky systému ako takého, ktorý bol, a teda aj je v súčasnosti, teda či už bol v programovacom období 2007, alebo..., teda 2013 alebo v tomto období, to znamená v tej implementácii eurofondov, chcem poukázať na to, že aj v súčasnosti máme veľmi nízku, mimoriadne nízku úroveň čerpania fondov. Takisto tá priemerná dĺžka základných procesov, ktorá vlastne predchádza jeho čerpaniu, je u nás 680 dní od podania žiadosti až po reálne čerpanie. Nebudem rozmieňať na drobné, kde sú tie dni, ktoré načítavame naozaj od 380 možno až do tých, teda 280 dní. Takisto je to tretia vec, ktorú, s ktorou sa stretávame, to je neschopnosť čerpať plnú sumu, ktorú máme v rámci zazáväzkovania s Európskou kom..., Európskou komisiou, nechcem hovoriť o tom, koľko sme teda za lokácie nevyčerpali a koľko ešte teraz nám teda Európska komisia deklaruje, koľko máme vyčerpať. To je 789 mil., ktoré, si myslím, že prepadnú, to znamená, že tu je veľmi vážny problém, a takisto ďalšia vec, máme pozastavené platby a programy. Čo ma najviac hnevá, sú to závažné nedostatky v implementácii Operačného programu Ľudské zdroje, kde všetci vlastne máme podporené projekty, väčšina terénnu prácu, opatrovateľskú službu, komunitné pracovníčky, nehovorím o rybnom hospodárstve, toho sa nechcem dotýkať, takže sú to závažné veci, a, samozrejme, uplatnené korekcie a ne... (Prerušenie vystúpenia časomerom.)
Zemanová, Anna, poslankyňa NR SR (2023-06-15):
Doplňujúci návrh poslancov Národnej rady Anny Zemanovej a Karola Galeka k návrhu skupiny poslancov na vydanie o turistických trasách, zákona o turistických trasách (tlač 1391). 1. V čl. I § 9 odsek 4 znie: „(4) Ak ministerstvo v konaní podľa osobitného predpisu5) vydá stanovisko, že zriadenie turistickej trasy je žiaduce, má ministerstvo postavenie účastníka konania.“ 2. V čl. I § 19 odsek 4 znie: „(4) Verejnosť môže nahlasovať ministerstvu turistické trasy bez správcu, ak nie sú uvedené v zozname podľa ods. 2, do 31. decembra 2024. Ak nebola podaná žiadosť na existujúcu turistickú trasu podľa ods. 2 do 31. decembra 2024, ministerstvo zapíše príslušnú turistickú trasu do turistického registra do 28. februára 2025 a stáva sa jej dočasným správcom. Ministerstvo do jedného roka turistickú trasu, ktorej je dočasne správcom, zruší alebo prevedie na základe dohody jej správu na inú právnickú osobu alebo fyzickú osobu.“ Druhý pozmeňovací návrh poslankyne Anny Zemanovej k návrhu skupiny poslancov Národnej rady na vydanie zákona o turistických trasách (tlač 1391). Návrh skupiny poslancov Národnej rady na vydanie zákona o turistických trasách a o zmene a doplnení niektorých zákonov sa mení takto: 1. V čl. I § 7 ods. 2 písm. i) sa slová „povolenia a súhlasy“ nahrádzajú slovami „povolenia, súhlasy a obmedzenia“. 2. V čl. I poznámka pod čiarou k odkazu 8 znie: „8) Napríklad § 13 ods. 2 písm. i) zákon 543/2002 Z. z. v znení neskorších predpisov, zákon č. 220/2004 Z. z. o ochrane a využívaní poľnohospodárskej pôdy, zákon 245/2003 o integrovanej prevencii a kontrole znečisťovania životného prostredia, § 31 ods. 6 zákona č. 326/2005 Z. z., § 6 ods. 5 písm. a) 2. bod zákona č. 39/2007 Z. z. o veterinárnej starostlivosti.“ 3. V čl. I § 18 sa slová „§ 8“ nahrádzajú slovami „§ 7“. To je všetko. Ďakujem pekne.
Kollár, Boris, predseda NR SR (2023-05-24):
Prosím, prezentujme sa a hlasujeme. (Hlasovanie.) Prítomných 130 poslancov, za 69, proti 12. zdržalo sa 48, 1 nehlasoval. Uvedený návrh sme schválili.
Cigániková, Jana, poslankyňa NR SR (2020-02-20):
Pán Tomáš, vy by ste v tom SMER-e už mohli konečne pochopiť, že výtlak nie je všetko. Niekedy je viac mať chrbtovú kosť a kožu na tvári a klamstvo sa vždy ľahšie predáva ako, ako komplikovaná pravda. Možno môžte tu sa vysmievať z OKS, ale Ondro Dostál ovláda rokovací poriadok a paragrafy a zákony tejto krajiny oveľa lepšie ako vy všetci dokopy tu. Dáva vás pravidelne do pozoru. Na rozdiel od vás, vy ste jeden mopslík, ktorý upratuje výkaly po väčšom psovi, čo ide pred ním. Takže trošku by som sa krotila. Čo sa týka, prečo trestné oznámenie, no jednoducho lebo klamete, okrádate ľudí len preto, aby ste si kúpili hlasy. Keď sa pozrieme len na zdravotníctvo, tak v ďalšom roku nás čaká, že prehráme, alebo ešte v tomto roku prehráme súd, exekúcie nemocníc, ochrana pred exekúciami nemocníc končia a majú na súde 130 mil., ktoré musia zaplatiť. To bude budúci rok. Ďalších 100 až 180 mil. treba zaplatiť na nevyplatené kapitálky. Ďalších 70 až 100 mil. ročne vznikajú nové dlhy nemocníc, s ktorými ste za dvanásť rokov nič neurobili, stále sa zadlžujú, 215 mil. zostal starý dlh nemocníc aj po tom, čo ste nemocnice oddlžili. V ďalšom roku bude na mzdy lekárov a sestier treba viac ako 400 mil. eur. Tieto všetky položky nie sú v rozpočte. Vy ste navýšili rozpočet, vy ste to utajili v rozpočte a teraz ho ešte navyšujete. Nebudeme mať na to peniaze. Navyše treba dať ambulantným, všeobecným lekárom, špecialistom. Ľudia nemajú lekárov, nemajú sa kde liečiť, onkologickí pacienti majú na Slovenskej republike preplatených 24 % inovatívnych liekov, umierajú nám preto, lebo nemajú liek, v Českej republike majú preplácaných 90 mil. A vy riešite svoje volebné hlasy. Hanbite sa!
I. Šimko, minister obrany SR: (2003-04-09):
Zároveň sa upravuje aj určenie poradia dôležitosti pri výbere zamestnávateľov na zaradenie občanov na výkon civilnej služby s cieľom zabezpečenia priority verejného záujmu v oblasti plnenia brannej povinnosti. Navrhujú sa aj úpravy na základe získaných praktických skúseností z aplikácie platného zákona, napríklad v úprave spôsobu vedenia a evidencie dochádzky do zamestnania občanov vykonávajúcich civilnú službu. Návrh obsahuje aj legislatívnotechnické úpravy, ktorými sa reaguje na nové, všeobecne záväzné právne predpisy prijaté od nadobudnutia účinnosti poslednej novely zákona o civilnej službe. Vážený pán predseda, dámy a páni, prosím o podporu tohto návrhu a o súhlas s tým, aby bol prerokovaný v druhom čítaní. Ďakujem za pozornosť.